cyanic-selkie/wikianc huggingface dataset:
బసు భట్టాచార్య
బసు భట్టాచార్య (1934 - 19 జూన్ 1997) హిందీ సినిమా దర్శకుడు. 1966లో తీసిన తీస్రీ కసమ్ సినిమా ద్వారా పేరు పొందాడు. రాజ్ కపూర్, వహీదా రెహమాన్ నటించిన ఈ సినిమా 1967లో ఉత్తమ చిత్రంగా జాతీయ చలనచిత్ర పురస్కారాన్ని గెలుచుకుంది. భట్టాచార్య దర్శకత్వం వహించిన అవిష్కార్ సినిమా అత్యంత ప్రజాదరణ పొందడమేకాకుండా, విమర్శకుల ప్రశంసలు కూడా అందుకుంది. రాజేష్ ఖన్నా, షర్మిలా ఠాగూర్ నటించిన ఈ సినిమాకు బాలీవుడ్ గైడ్ కలెక్షన్స్ లో 5 స్టార్ రేటింగ్ వచ్చింది. 1975లో రాజేష్ ఖన్నాకు ఫిలింఫేర్ ఉత్తమ నటుడు అవార్డు వచ్చింది.
1979లో భట్టాచార్య నిర్మించిన స్పర్ష్ సినిమాలకు హిందీలో ఉత్తమ చిత్రంగా జాతీయ చలనచిత్ర పురస్కారం వచ్చింది, ఫిలింఫేర్ ఉత్తమ సినిమా అవార్డును కూడా గెలుచుకుంది. 1976 నుండి 1979 వరకు ఇండియన్ ఫిల్మ్ డైరెక్టర్స్ అసోసియేషన్ అధ్యక్షుడిగా పనిచేశాడు. 1981లో 12 వ మాస్కో అంతర్జాతీయ చలన చిత్రోత్సవంలో జ్యూరీ సభ్యుడిగా ఉన్నాడు.
జననం
భట్టాచార్య 1934లో పశ్చిమ బెంగాల్ లోని కలకత్తా లో జన్మించాడు.
వ్యక్తిగత జీవితం
1958లో మధుమతి, సుజాత వంటి సినిమాలకు బిమల్ రాయ్‌ దగ్గర సహాయ దర్శకుడిగా చేరి తన సినీ జీవితాన్ని ప్రారంభించాడు. అటు తరువాత బిమల్ రాయ్ కుమార్తె రింకి భట్టాచార్యను వివాహం చేసుకున్నాడు. ఆ వివాహానికి బిమల్ రాయ్ అంగీకరించడకపోవడంతో ఇద్దరి మధ్య విభేదాలు వచ్చాయి. భట్టాచార్య దంపతులకు ఒక కుమారుడు (దర్శకుడు ఆదిత్య భట్టాచార్య), ఇద్దరు కుమార్తెలు (చిమ్ము, అన్వేషా ఆర్య-రచయిత) ఉన్నారు. అనేక గృహహింస సంఘటనల తరువాత, అతని భార్య రింకి 1983లో ఇతని నుండి విడిపోయింది. 1990లో అధికారికంగా విడాకులు తీసుకున్నారు. భారతదేశంలో గృహహింసలపై పోరాటానికి రింకి కృషిచేసింది. సంకలనకర్తగా బిహైండ్ క్లోజ్డ్ డోర్స్ - డొమెస్టిక్ వాయిలెన్స్ ఇన్ ఇండియా అనే పుస్తకాన్ని తీసుకొచ్చింది. రచయితగా, కాలమిస్ట్ గా, డాక్యుమెంటరీ ఫిల్మ్ మేకర్ గా రింకి పేరుపొందింది.
మరణం
1997, జూన్ 19న మహారాష్ట్ర లోని, ముంబై లో మరణించాడు.
బయటి లింకులు
వర్గం:1934 జననాలు వర్గం:1997 మరణాలు వర్గం:పశ్చిమ బెంగాల్ వ్యక్తులు వర్గం:హిందీ సినిమా దర్శకులు
జితేంద్ర కుమార్ మహేశ్వరి
జస్టిస్ జితేంద్ర కుమార్ మహేశ్వరి (జననం 29 జూన్ 1961) ఒక భారతీయ న్యాయమూర్తి. జనవరి 2021 లో సిక్కిం హైకోర్టు ప్రధాన న్యాయమూర్తిగా బాధ్యతలు స్వీకరించారు. దీనికి ముందు ఆంధ్రప్రదేశ్ హైకోర్టు ప్రధాన న్యాయమూర్తిగా, మధ్యప్రదేశ్ హైకోర్టు న్యాయమూర్తిగా పనిచేశారు. అతను మధ్యప్రదేశ్ లోని జౌరాలో జన్మించాడు. అతను బెంచ్‌కు ఎదగడానికి ముందు గ్వాలియర్‌లో ప్రాక్టీస్ చేసే న్యాయవాది.
వివాదాలు
అక్టోబరు, 2021 లో ఆంధ్రప్రదేశ్ ఉన్నత న్యాయస్థానం  న్యాయమూర్తులపై సుప్రీం కోర్టు ప్రధాన న్యాయమూర్తి జస్టిస్ ఎస్‌ఏ బాబ్డేకు ముఖ్యమంత్రి వైఎస్‌ జగన్మోహన్‌రెడ్డి లేఖ రాశాడు. ఏపీ హైకోర్టును సుప్రీం కోర్డు జడ్జి జస్టిస్‌ ఎన్వీ రమణ ప్రభావితం చేస్తున్నారని అన్నాడు, ప్రధాన న్యాయమూర్తి తో సహా ఐదుగురు హైకోర్టు జడ్జిల పేర్లను లేఖలో పేర్కొన్నాడు. ఈ నేపథ్యంలో మహేశ్వరి బదిలీ అయ్యాడు. జనవరి 6,2021 వీడ్కోలు సభలో ప్రసంగిస్తూ  ఏపీ హైకోర్టు ప్రతిష్టతను మరింత పెంచేందుకు తన వంతుగా ప్రయత్నించానని, వ్యవస్థలు, సంస్థల ఉన్నతిని కాపాడుకోవాల్సిన బాధ్యత అందరిపైన ఉందని చెప్పాడు
మూలాలు.
వర్గం:జీవిస్తున్న ప్రజలు వర్గం:1961 జననాలు
ఇందిరాదేవి(బరోడా రాకుమారి)
ఇందిరాదేవి 1892 ఫిబ్రవరిలో 19న ఇందిరా రాజేగా (1892 ఫిబ్రవరి - 1968 సెప్టెంబరు 6) జన్మించింది.ఆమె కూచ్ బెహర్ జితేంద్ర నారాయణ్‌ను (బరోడా)వివాహం చేసుకుంది. ఇందిరాదేవి ఆమె కుమారుని మైనారిటీ తీరేవరకు కూచ్ బెహర్ రాజప్రతినిధిగా బాధ్యత వహించింది.
నిశ్చితార్ధం విచ్ఛిన్నమైన తరువాత
ఆమె తల్లితండ్రులు ఇందిరాదేవి ప్రేమవిషయం తెలుసుకుంటే నిర్ఘాంతపోతారని పలు వివాదాలు తలెత్తుతాయని ఇందిరాదేవికి తెలుసు. గ్వాలియర్ పాలకునితో చేసుకున్న నిశ్చితార్ధం నిలిచిపోతే ఇరు రాజ్యాలమద్య దౌత్యపరమైన సంబంధాలు దెబ్బతింటాయని, జితేంద్రా చిన్నకుమారుడు కనుక ఎప్పటికీ రాజు కాగలిగిన అవకాశం లేదని కూడా తెలుసు.
తన తల్లితండ్రులను చిక్కుపరిస్థితి నుండి బయటపడేలా చేయాలని ఇందిరాదేవి నిశ్చయించుకుంది. 18 సంవత్సరాల ధైర్యశాలి వధువైన ఇందిరాదేవి నిశ్చయించబడిన వరునికి తాను ఆయనను వివాహం చేసుకోవడానికి అయిష్టతగా ఉన్నానని వ్రాతపూర్వకంగా తెలియజేసింది. బరోడాలో ఉన్న ఇందిరాదేవి తండ్రి గ్వాలియర్ మహారాజు నుండి " రాకుమారి లేఖద్వారా తెలిపిన అభిప్రాయానికి అర్ధం ఏమిటి? " అని ప్రశ్నిస్తూ ఒక తంతిని పంపాడు. ఆమె తల్లితండ్రులు ఇది తెలుసుకుని స్తంభించారు. గ్వాలియర్ మహారాజా విభిన్నరీతిలో స్పందిస్తూ వ్రాసిన లేఖలో ఇందిరాదేవి తల్లితండ్రులను తల్లితంద్రులులా భావిస్తూ మీ కుమారుడు అని సంతకం చేసాడు.
వివాహం
నిశ్చితార్ధం విచ్ఛిన్నం అయింది. అయినప్పటికీ ఇందిరాదేవి ధిక్కారానికి అప్రసన్నులైన ఆమె తల్లితండ్రులు జితేంద్రాతో వివాహానికి సహకారం అందించలేదు. వారు జితేంద్రను బాధ్యతారహితునిగా భావించారు. వారు జితేద్రకు ఈ వ్యవహారానికి దూరంగా ఉండమని వ్యక్తిగతమైన బెదిరింపు జారీచేసారు. అయినప్పటికీ ఈ ప్రయత్నాలన్ని నిష్ఫలం అయ్యాయి. ఇందిరాదేవి, జితేంద్ర మొండితనం ప్రదర్శించారు. చివరికి ఇందిరాదేవి తల్లితండ్రులు వారి వివాహానికి అయిష్టంగా అంగీకరించి వారిని ఇల్లు విడిచిపోయి వివాహం చేసుకోవాలని అర్ధాంగీకారం తెలిపారు.తరువాత ఇందిరాదేవి, జితేంద్రా లండన్ చేరుకుని వివాహం చేసుకున్నారు.
ఇందిరా, జితేంద్రా లండన్‌లోని హోటెల్‌లో వివాహం చేసుకున్నారు. ఈ వివాహానికి ఇందిరాదేవి కుటుంబం నుండి ఎవరూ హాజరు కాలేదు. వారు జితేంద్ర తల్లి సునీతిదేవి (కేసుబ్ చందర్ సేన్) అనుసరించిన బ్రహ్మసమాజ విధానంలో వివాహం చేసుకున్నారు.
కోచ్ బెహర్ లో
ఇందిరాదేవి, జితేంద్రల వివాహసమయంలో జితేంద్ర అన్న కూచ్ బెహర్ మహారాజు తీవ్రమైన అశ్వస్థకు గురైయ్యాడు. వివాహం జరిగిన తరువాత కొన్ని రోజులలోనే మహారాజు మరణించాడు. మహారాజు మద్యపానం కారణంగా కలిగిన అస్వస్థతో మరణించారని భావించారు. తరువాత జితేంద్ర కూచ్ బెహర్ రాజసింహాసనం అధిష్ఠించాడు. రాజదంపతులు సంతోషకరమైన జీవితం కొనసాగించారు.వారికి 5 గురు సంతానం కలిగారు.మద్యపానవ్యసనం జితేద్ర కుటుంబానికి శాపంగా మారింది. వివాహం జరిగిన దశాబ్ధంలోపుగా జితేంద్ర కూడా మరణించాడు.
ఇందిరాదేవి ఐదుగురు సంతానంతో పాటు చిన్నవయసులో వైధవ్యం అనుభవించింది. ఆమె కుమారుడు మైనారిటీ తీరేవరకు ఆమె కూచ్ బెహర్ రాజప్రతినిధిగా బాధ్యత వహించింది. ఆమె తనజీవిత పరిస్థితులను ధైర్యంగా ఎదుర్కొన్నది. ఆమె నిర్వహణా సామర్ధ్యాన్ని పరిశీలకులు మధ్యస్థంగా భావించినప్పటికీ ఇందిరాదేవి సాంఘిక జీవితంలో చురుకుగా వ్యవహరించింది. ఆమె దీర్ఘకాలం కూచ్ బెహర్‌కు దూరంగా ఐరోపా‌లో గడిపింది.
తరువాత జీవితం
ఇందిరా పెద్దకుమారుడు 1936లో కూచ్ బెహర్ రాజ్యపాలకుడుగా సంపూర్ణ అధికారం పొందాడు. తరువాత ఇందిరాదేవి ఎక్కువ కాలం ఐరోపా‌లో గడిపింది. ఇందిరాదేవి తన జీవితంలో పలు విషాదాలను ఎదుర్కొన్నది. ఆమె తన జీవితంలో ఇద్దరు సంతానాన్ని కోల్పోయింది. రాకుమారి ఇలాదేని తన చిన్నవయసులోనే మరణించింది. రాకుమారుడు ఇంద్రజిత్ నారాయణ్‌ భూప్ అగ్నిప్రమాదంలో ప్రాణాలు కోల్పోయాడు. ఆయన భార్య కమల (పిఠాపురం) వైధవ్యం అనుభవించింది. మహారాణి ఇందిరా దేవి తన చివరి జీవితం ముంబయిలో గడిపి అక్కడే 1968లో మరణించింది.
మూలాలు
వర్గం:1892 జననాలు వర్గం:1968 మరణాలు వర్గం:బరోడా రాష్ట్రం వర్గం:Indian princesses వర్గం:People from Vadodara వర్గం:Indian queen consorts వర్గం:19th-century Indian women వర్గం:20th-century Indian women
గృహలక్ష్మి పథకం
గృహలక్ష్మి పథకం అనేది తెలంగాణ రాష్ట్రంలో సొంత స్థలం ఉన్నవారికి ఇళ్ళు కట్టుకునేందుకు ఆర్థికసాయం అందించేందుకు తెలంగాణ ప్రభుత్వం ఏర్పాటుచేసిన పథకం. ఈ పథకం కింద ఒక్కో నియోజకవర్గంలో 3 వేల మందికి చొప్పున రాష్ట్రవ్యాప్తంగా 4 లక్షలమందికి ఇళ్ళు మంజూరు చేయనున్నారు. గృహలక్ష్మి పథకం అనేది నిరంతర ప్రక్రియని, దరఖాస్తు చేసుకున్న అర్హులైన ప్రతి ఒక్కరికి పథకాన్ని అమలు చేస్తామని ప్రభుత్వం ప్రకటించింది.
రూపకల్పన
2023 మార్చి 9న ముఖ్యమంత్రి కల్వకుంట్ల చంద్రశేఖర్ రావు అధ్యక్షతన తెలంగాణ మంత్రివర్గం సమావేశం జరిగింది. ఆ సమావేశంలో సొంత స్థలం ఉన్నవారు ఇళ్ళు కట్టుకునేందుకు గృహలక్మి పథకాన్ని ప్రకటించింది. ఈ పథకానికి సంబంధించిన వివరాలను తెలంగాణ రాష్ట్ర ఆర్థిక శాఖామంత్రి టి. హరీశ్ రావ్ వెల్లడించాడు.
ప్రారంభం
2023, జూన్ 9న ముఖ్యమంత్రి కల్వకుంట్ల చంద్రశేఖర్ రావు ఈ పథకాన్ని మంచిర్యాలలో ప్రారంభించి, లబ్దిదారులలో కొందరికి ఆర్థికసహాయ చెక్కులను అందజేశాడు. ఈ కార్యక్రమంలో రాష్ట్ర రోడ్లు భవనాల శాఖామంత్రి వేముల ప్ర‌శాంత్ రెడ్డి, దేవాదాయ శాఖామంత్రి అల్లోల ఇంద్ర‌క‌ర‌ణ్ రెడ్డి, బీసి సంక్షేమ శాఖామంత్రి గంగుల క‌మ‌లాక‌ర్, పెద్దపల్లి ఎంపీ బోర్లకుంట వెంకటేశ్ నేత, చెన్నూర్ ఎమ్మెల్యే బాల్క సుమ‌న్, మంచిర్యాల ఎమ్మెల్యే నడిపల్లి దివాకర్ రావు, బెల్లంపల్లి ఎమ్మెల్యే దుర్గం చిన్న‌య్య‌, ఆదిలాబాదు ఎమ్మెల్యే జోగు రామ‌న్న‌, ఖానాపూర్ ఎమ్మెల్యే ఆజ్మీరా రేఖా నాయ‌క్‌ తోపాటు జిల్లా ఇతర ప్రజాప్రతినిధులు, అధికారులు పాల్గొన్నారు.
రాష్ట్రవ్యాప్తంగా 2023, ఆగస్టు 8 నుండి ఈ పథకానికి దరఖాస్తులను ప్రారంభించారు.
పరిశీలన-మంజూరు
గృహలక్ష్మి పథకం అమలుపై సమగ్ర పర్యవేక్షణ బాధ్యత జిల్లా కలెక్టర్లకు అప్పగించబడింది. ఈ పథకం కోసం వచ్చే దరఖాస్తులను తహసీల్దార్లు, మున్సిపాలిటీల పరిధిలో పట్టణ ప్రణాళికాశాఖ అధికారులకు అప్పగిస్తారు. దరఖాస్తుదారులైన మహిళల పేరు మీద వాస్తవంగా స్థలం ఉందా? ఎంత విస్తీర్ణంలో ఉంది? అది చట్టబద్ధమైందేనా, రిజిస్ట్రేషన్‌ సంబంధిత పత్రాలు ఉన్నాయా? దరఖాస్తుదారు సామాజిక, ఆర్ధిక పరిస్థితులు, ఇది వరకే సొంత ఇల్లు ఉందా..? లేదా అనే విషయాలపై అధికారులు పరిశీలన జరిపి కలెక్టర్లకు నివేదికను అందచేయాల్సివుంటుంది. ఆ నివేదికలను కలెక్టర్లు పరిశీలించిన తరువాత పథకాన్ని మంజూరు చేస్తారు. లబ్ధిదారుల్లో ఎస్సీలు 20 శాతం, ఎస్టీలు 10 శాతం, బీసీలు 50 శాతం, దివ్యాంగులకు 5 శాతం వరకు అందించనున్నారు.
మూలాలు
వర్గం:తెలంగాణ ప్రభుత్వం వర్గం:తెలంగాణ ప్రభుత్వ పథకాలు వర్గం:2023 స్థాపితాలు
శాంతా రంగస్వామి
1954, జనవరి 1న మద్రాసు (చెన్నై) లో జన్మించిన శాంతా రంగస్వామి (Shantha Rangaswamy) భారతదేశపు మహిళా క్రికెట్ క్రీడాకారిణి. 1976 నుంచి 1991 మధ్యకాలంలో ఆమె భారత మహిళా క్రికెట్ జట్టు తరఫున 16 టెస్ట్ మ్యాచ్‌లు ఆడింది. 1976-77 లో 8 టెస్టులకు, 1983-84 లో 4 టెస్టులకు ఆమె నాయకత్వం కూడా వహించింది. 1981-82 నుంచి 1986 మధ్యకాలంలో ఆమె 19 వన్డే మ్యాచ్‌లను ఆడింది. అందులో 16 వన్డేలకు నేతృత్వం వహించింది.
కుడిచేతితో బ్యాటింగ్ చేసే శాంతా రంగస్వామి టెస్టులలో 32.6 సగటుతో మొత్తం 750 పరుగులు సాధించింది. ఇందులో న్యూజీలాండ్ పై సాధించిన ఒక సెంచరీ కూడా ఉంది. . ఆమె అత్యధిక స్కోరు 108 పరుగులు. బౌలింగ్ లో 16 వికెట్లు కూడా సాధించింది. బౌలింగ్ లో ఆమె అత్యున్నత గణాంకము 42 పరుగులకు 4 వికెట్లు. ఇది ఇంగ్లాండు పై సాధించింది.
వన్డే క్రికెట్‌లో 19 మ్యాచ్‌లకు ప్రాతినిధ్యం వహించి 15.1 సగటుతో 287 పరుగులు సాధించింది. బౌలింగ్‌లో 29.41 సగటుతో 12 వికెట్లు పడగొట్టింది. 1982లో న్యూజీలాండ్ లో జరిగిన మహిళా ప్రపంచ కప్ క్రికెట్‌లో బ్యాటింగ్, బౌలింగ్ రెండింటిలోనూ ఆమె ప్రథమస్థానం పొందింది. ఇదే ప్రపంచ కప్ పోటీలలో న్యూజీలాండ్‌పై ఆమె వన్డేలలో ఏకైక అర్థ శతకం సాధించింది. ప్రస్తుతం శాంతా రంగస్వామి క్రికెట్ రచయిత్రిగా పనిచేస్తుంది.
అవార్డులు
ఆమె యొక్క ప్రతిభను గుర్తించి భారత ప్రభుత్వం 1976లో భారత క్రీడారంగంలో అత్యున్నతమైన అర్జున అవార్డును ప్రధానం చేసింది.
మూలాలు
వర్గం:1954 జననాలు వర్గం:భారతీయ మహిళా క్రికెట్ క్రీడాకారులు వర్గం:తమిళనాడు క్రీడాకారులు వర్గం:తమిళనాడు మహిళా క్రీడాకారులు వర్గం:జీవిస్తున్న ప్రజలు
లలిత (నటి)
లలిత భారతీయ సినిమానటి, నర్తకి. ఈమె ట్రావన్‌కోర్ సిస్టర్స్ గా ప్రసిద్ధి చెందిన లలిత, పద్మిని, రాగిణి లలో మొదటి సోదరీమణి.
విశేషాలు
ఈమె 1930, డిసెంబరు 12న కేరళ రాష్ట్రానికి చెందిన ట్రవన్కోర్ సంస్థానంలో తిరువనంతపురంలో గోపాలపిళ్లె, సరస్వతి అమ్మలకు జన్మించింది. ఈమె 1938లో అదిథన్ కనవు అనే తమిళ చిత్రంద్వరా సినిమా రంగప్రవేశం చేసింది. ఈమె తెలుగు, మళయాలం, తమిళ, హిందీ చిత్రాలలో నటించింది. ఈమె చెల్లెళ్లు పద్మిని, రాగిణులు కూడా నర్తకులుగా, సినీనటులుగా రాణించారు. ఈమె తన సోదరీమణులతో కలిసి వెంపటి చినసత్యం వద్ద కూచిపూడి నృత్యం నేర్చుకుంది. ఈమె తన సోదరీమణులకంటే ముందుగా సినిమా రంగంలో ప్రవేశించింది. ఎక్కువగా మలయాళ సినిమాలలో నటించి వ్యాంపు పాత్రలలో ఎక్కువ పేరు సంపాదించింది. సినిమా నటి శోభన ఈమె మేనకోడలు. ఈమె 1983లో మృతి చెందింది.
తెలుగు సినిమాల జాబితా
లలిత నటించిన తెలుగు చలనచిత్రాల పాక్షిక జాబితా:
బయటి లింకులు
వర్గం:1930 జననాలు వర్గం:భారతీయ సినిమా నటీమణులు వర్గం:తెలుగు సినిమా నటీమణులు వర్గం:హిందీ సినిమా నటీమణులు వర్గం:తమిళ సినిమా నటీమణులు వర్గం:మలయాళ సినిమా నటీమణులు వర్గం:కేరళ సినిమా నటీమణులు వర్గం:భరతనాట్య కళాకారులు వర్గం:1983 మరణాలు
పంకజ్ చరణ్ దాస్
పంకజ్ చరణ్ దాస్ (ఆంగ్లం: Pankaj Charan Das; 1919 మార్చి 17 - 2003 జూన్ 11) భారతీయ శాస్త్రీయ నృత్యకారుడు, కొరియోగ్రాఫర్ మరియు ఒడిస్సీ నృత్యంలో ఆది గురువు. ఆయనని 'గురు'వుగానే కాక 'ఒడిస్సీ నృత్య పితామహుడు' అని పిలుస్తారు. 1992లో భారత ప్రభుత్వం పద్మశ్రీ పురస్కారంతో ఆయనను సత్కరించింది.
కెరీర్
పంకజ్ చరణ్ దాస్ మహరి అంటే ఆలయ నర్తకి రత్న ప్రభా దేవి దత్తపుత్రుడు. ఆమె నుండి భక్తి ఉద్యమ కళను నేర్చుకున్నాడు. ఒడిస్సీ పుట్టుకకు ఆధారమైన నృత్య రూపాన్ని పునరుద్ధరించడానికి అతను బాధ్యత వహించాడు. కేవలం ఆలయ ప్రాంగణంలోనే కాక ఒడిస్సీని జనాల్లోకి తీసుకురావడానికి కారణమైన వ్యక్తి.
ఆయన దేశంలోని గొప్ప కవులు కాళిదాస్, జయదేబ జీవితాల ఆధారంగా నృత్య ఎపిసోడ్‌లను కొరియోగ్రఫీ చేశాడు. ఆయన ఒడిషా ఏకైక నృత్య & సంగీత కళాశాల ఉత్కల్ సంగీత మహావిద్యాలయంలో ఒడిస్సీ నృత్య విభాగానికి అధిపతిగా 25 సంవత్సరాలకు పైగా కళాశాలతో అనుబంధం కలిగి ఉన్నాడు. అక్కడ ప్రిన్సిపాల్‌గా పదవీ విరమణ చేశాడు.
గురు పంకజ్ చరణ్ దాస్ వేడుక
భుబనేశ్వర్లోని ఉద్రా కల్చర్ అకాడమీ ద్వారా ప్రతి సంవత్సరం ఆదిగురు పంకజ్ చరణ్ దాస్ ఉత్సవాన్ని గురు పంకజ్ చరణ్ దాస్ జ్ఞాపకార్థం నిర్వహిస్తారు. దీనిని ఆయన కుమారుడు బసంత్ దాస్, మనవరాలు పల్లవి దాస్ చేస్తున్నారు.
మూలాలు
వర్గం:1919 జననాలు వర్గం:2003 మరణాలు వర్గం:ఒడిస్సీ నాట్యకళాకారులు వర్గం:భారతీయ సాంప్రదాయ నృత్యకారులు
క్యూబాలో స్త్రీల హక్కులు
కుడి|thumb|ప్లాజా డె అర్మస్ బయట తన చుట్టతో, సంప్రదాయమైన రంగు రంగుల బట్టలలో ఫోజు ఇస్తున్న క్యూబాకు చెందిన వృద్ధురాలు క్యూబా దేశం మహిళలకు, పురుషులతో సమానంగా రాజ్యాంగ హక్కులు ఇచ్చింది. ఈ దేశంలో ఆర్ధిక, రాజకీయ, సాంస్కృతిక హక్కులన్నింటిలో మాత్రమే కాక కుటుంబంలోనూ  మహిళలూ, పురుషులూ సమానం. క్యూబా రాజ్యాంగం లోని 44వ ఆర్టికల్ ప్రకారం "క్యూబా దేశం ఈ ఆర్టికల్ ద్వారా ఇచ్చే హామీ ఏంటంటే ప్రతీ మహిళకూ, పురుషులతో సమానంగా అవకాశాలు ఇవ్వడం ద్వారా దేశ అభివృద్ధిలో పాల్గొనేందుకు అవకాశం లభిస్తుంది." క్యూబా జాతీయ అసెంబ్లీలో దాదాపు 48.9% పార్లమెంట్ సీట్లు స్త్రీలకే కేటాయింటారు. రాజకీయాల్లో మహిళా అభ్యర్థులు పాల్గొనే విషయంలో 162 దేశాల్లో క్యూబా 6వ స్థానంలో నిలిచింది. ఒక సీటుకి ఒక అభ్యర్థి మాత్రమే ఉంటారు. అభ్యర్థిని జాతీయ అభ్యర్థిత్వ కమిషన్ ఎంపిక చేస్తుంది.
మూలాలు
వర్గం:క్యూబా వర్గం:స్త్రీవాదం
మిథాలి రాజ్
మిథాలి రాజ్ మాజీ భారత మహిళా క్రికెట్ క్రీడాకారిణి. 1999లో తొలిసారిగా అంతర్జాతీయ వన్డే క్రికెట్ లో ప్రవేశించి ఐర్లాండ్ పై 114 పరుగులు సాధించి నాటౌట్ గా నిల్చింది. 2001-02 లో మొదటి టెస్ట్ మ్యాచ్ ఇంగ్లాండుపై లక్నోలో ఆడింది. ఇంగ్లాండ్ పై టాంటన్‌లో జరిగిన టెస్టు మ్యాచ్ లో 264 పరుగులు సాధించి మహిళా క్రికెట్ లో ప్రపంచ రికార్డు సృష్టించింది. 2005 మహిళా ప్రపంచ కప్ ఫైనల్స్ లో ఆమె భారత జట్టుకు నేతృత్వం వహించింది. స్వతహాగా బ్యాటర్ అయిన మిథాలి అప్పుడప్పుడు బౌలింగ్ కూడా వేసేది. 2003లో ఆమెకు అర్జున అవార్డు లభించింది.
ఆమె చిన్నప్పుడు భారత సాంప్రదాయ నృత్యం అయిన భరత నాట్యంలో శిక్షణ పొంది వేదికలపై నాట్యం చేసేది. ప్రస్తుతం మిథాలి భారతీయ రైల్వేల్లో ఉద్యోగం చేస్తున్నది. మిథాలీ రాజ్‌ 2022లో ఐసీసీ మహిళల ప్రపంచకప్‌లో పాల్గొని అత్యధిక వన్డే ప్రపంచకప్‌లు ఆడిన తొలి మహిళా క్రీడాకారిణిగా రికార్డును సృష్టించింది. 2022 జూన్ 8న అంతర్జాతీయ క్రికెట్‌లోని అన్ని ఫార్మాట్‌ల నుండి మిథాలి రాజ్ రిటైర్మెంట్ ప్రకటించింది.
జీవిత విశేషాలు
మిథాలీ రాజ్ 1982 డిసెంబరు 3 న రాజస్థాన్‌లోని జోధ్‌పూర్‌లో ఒక తమిళ కుటుంబంలో జన్మించింది. ఆమె తండ్రి దొరై రాజ్, భారత వైమానిక దళంలో ఎయిర్‌మెన్ (వారెంట్ ఆఫీసర్), తల్లి లీలా రాజ్. మిథాలీ 10 సంవత్సరాల వయస్సులో క్రికెట్ ఆడటం ప్రారంభించింది. ఆమె హైదరాబాద్‌లోని కీస్ హైస్కూల్ ఫర్ గర్ల్స్ చదివింది. సికింద్రాబాద్‌లోని కస్తూర్బా గాంధీ మహిళా జూనియర్ కళాశాలలో ఇంటర్మీడియట్ చదివింది. చదువుకునే రోజుల్లో అన్నయ్యతో కలిసి క్రికెట్ కోచింగ్ తీసుకోడం ప్రారంభించింది.
క్రీడా జీవితం
మిథాలి 1999లో తన పదహారేళ్ల ప్రాయంలో ఐర్లండ్‌తో జరిగిన మ్యాచ్‌తో అంతర్జాతీయ క్రికెట్‌లో అడుగుపెట్టి మొత్తం 12 టెస్టులు, 232 వన్డేలు, 89 టీ-20లు ఆడింది. ఆమె 12 టెస్టుల్లో 699 పరుగులు, 232 వన్డేల్లో 7805 పరుగులు, 89 టీ-20ల్లో 2364 పరుగులు చేసింది. మిథాలీ వన్డేల్లో ఇన్ని పరుగుల మైలురాయిని అధిగమించిన ఏకైక మహిళా క్రికెటర్‌. వన్డేలలో ఆమె అత్యధిక స్కోరు 114 నాటౌట్, టెస్టుల్లో అత్యధిక స్కోరు 214 పరుగులు, టీ-20ల్లో 97 నాటౌట్.
అవార్డులు
తొమ్మిదేళ్ల వయసులో ఆటలో అడుగుపెట్టిన ఆమె ప్రపంచ మహిళల క్రికెట్లో తన సత్తా చాటారు. తన 23 ఏళ్ల కెరీర్‌లో ఎన్నో ఘనతలు, మరెన్నో రికార్డులు ఆమె సొంతం చేసుకున్నారు. భారత క్రీడారంగంలో అత్యున్నతమైన అర్జున అవార్డు 2003లొ మిథాలి రాజ్ కు ప్రధానం చేయబడింది. మిథాలీ రాజ్ 13 నవంబర్ 2021న రాష్ట్రపతి రామ్‌నాథ్‌ కోవింద్‌ చేతులమీదుగా ‘మేజర్‌ ధ్యాన్‌చంద్‌ ఖేల్‌రత్న’ అవార్డును అందుకుంది.
మూలాలు
వర్గం:1982 జననాలు వర్గం:భారతీయ క్రీడాకారులు వర్గం:తెలంగాణ మహిళా క్రీడాకారులు వర్గం:భారతీయ మహిళా క్రికెట్ క్రీడాకారులు వర్గం:అర్జున అవార్డు గ్రహీతలు వర్గం:జీవిస్తున్న ప్రజలు వర్గం:100 బి.బి.సి మహిళలు
ఎబిసి అల్గోరిథం
బీస్ అల్గోరిథంతో గందరగోళం చెందకూడదు.
కంప్యూటర్ సైన్స్, ఆపరేషన్స్ రీసెర్చ్ లో,   కృత్రిమ బీ కాలనీ అల్గోరిథం  (  ABC ) అనేది తేనెటీగ సమూహాల యొక్క తెలివైన ప్రవర్తన ఆధారంగా ఒక ఆప్టిమైజేషన్ అల్గోరిథం, 2005 లో డెర్విక్ కరాబోనా (ఎర్సియస్ విశ్వవిద్యాలయం) ప్రతిపాదించింది.
అల్గోరిథం
ABC నమూనాలో, కాలనీలో తేనెటీగల మూడు సమూహాలు ఉన్నాయి: ఉద్యోగం చేస్తున్న తేనెటీగలు, చూపరులు, స్కౌట్స్. ప్రతి ఆహార వనరులకు ఒక కృత్రిమ ఉపాధి తేనెటీగ మాత్రమే ఉందని భావించబడుతుంది. మరో మాటలో చెప్పాలంటే, కాలనీలో పనిచేసే తేనెటీగల సంఖ్య అందులో నివశించే తేనెటీగలు చుట్టూ ఉన్న ఆహార వనరుల సంఖ్యకు సమానం. ఉద్యోగం చేసిన తేనెటీగలు తమ ఆహార వనరులకు వెళ్లి తిరిగి అందులో నివశించే తేనెటీగలు, నృత్యాలకు వస్తాయి. ఉద్యోగ మూలం వదిలివేయబడిన తేనెటీగ స్కౌట్ అవుతుంది, కొత్త ఆహార వనరును కనుగొనడం కోసం శోధించడం ప్రారంభిస్తుంది. చూపించినవారు తేనెటీగల నృత్యాలను చూస్తారు, నృత్యాలను బట్టి ఆహార వనరులను ఎన్నుకుంటారు. అల్గోరిథం యొక్క ప్రధాన దశలు క్రింద ఇవ్వబడ్డాయి .:
నృత్యం తేనెటీగలు
జనాభా ఆధారిత అల్గోరిథం ABC లో, ఆహార మూలం యొక్క స్థానం ఆప్టిమైజేషన్ సమస్యకు సాధ్యమైన పరిష్కారాన్ని సూచిస్తుంది, ఆహార మూలం యొక్క తేనె మొత్తం అనుబంధ పరిష్కారం యొక్క నాణ్యత (ఫిట్‌నెస్) కు అనుగుణంగా ఉంటుంది. ఉపాధి తేనెటీగల సంఖ్య జనాభాలో పరిష్కారాల సంఖ్యకు సమానం. మొదటి దశలో, యాదృచ్ఛికంగా పంపిణీ చేయబడిన ప్రారంభ జనాభా (ఆహార వనరు స్థానాలు) ఉత్పత్తి చేయబడతాయి. ప్రారంభించిన తరువాత, జనాభా వరుసగా ఉద్యోగం, చూపరుడు, స్కౌట్ తేనెటీగల శోధన ప్రక్రియల చక్రాలను పునరావృతం చేస్తుంది. ఉద్యోగం చేసిన తేనెటీగ ఆమె జ్ఞాపకశక్తిలో మూలం స్థానం మీద మార్పును ఉత్పత్తి చేస్తుంది, కొత్త ఆహార వనరు స్థానాన్ని కనుగొంటుంది. క్రొత్తది యొక్క తేనె మొత్తం మునుపటి మూలం కంటే ఎక్కువగా ఉందని, తేనెటీగ కొత్త మూల స్థానాన్ని గుర్తుంచుకుంటుంది, పాతదాన్ని మరచిపోతుంది. లేకపోతే ఆమె తన జ్ఞాపకార్థం ఒకరి స్థానాన్ని ఉంచుతుంది. అన్ని ఉద్యోగం చేసిన తేనెటీగలు శోధన ప్రక్రియను పూర్తి చేసిన తరువాత, వారు డ్యాన్స్ ప్రాంతంలోని చూపరులతో మూలాల స్థాన సమాచారాన్ని పంచుకుంటారు. ప్రతి చూపరుడు అన్ని ఉద్యోగ తేనెటీగల నుండి తీసిన తేనె సమాచారాన్ని అంచనా వేస్తాడు, తరువాత తేనె వనరులను బట్టి ఆహార వనరును ఎన్నుకుంటాడు. ఉద్యోగం చేసిన తేనెటీగ విషయంలో మాదిరిగా, ఆమె తన జ్ఞాపకశక్తిలోని మూల స్థానంపై మార్పును ఉత్పత్తి చేస్తుంది, దాని తేనె మొత్తాన్ని తనిఖీ చేస్తుంది. దాని తేనె మునుపటి కన్నా ఎక్కువగా ఉందని, తేనెటీగ కొత్త స్థానాన్ని గుర్తుంచుకుంటుంది, పాతదాన్ని మరచిపోతుంది. వదిలివేసిన మూలాలు నిర్ణయించబడతాయి, కొత్త వనరులు యాదృచ్ఛికంగా కృత్రిమ స్కౌట్స్ చేత వదిలివేయబడిన వాటితో భర్తీ చేయబడతాయి.
కృత్రిమ బీ కాలనీ అల్గోరిథం
ఆర్టిఫిషియల్ బీ కాలనీ (ఎబిసి) అల్గోరిథం అనేది తేనెటీగల ప్రవర్తనను అనుకరించే ఆప్టిమైజేషన్ టెక్నిక్, వివిధ ఆచరణాత్మక సమస్యలకు విజయవంతంగా వర్తింపజేయబడింది. ABC సమూహ ఇంటెలిజెన్స్ అల్గోరిథంల సమూహానికి చెందినది, దీనిని కరాబోగా 2005 లో ప్రతిపాదించారు.
పంజాబీ సంగీతం
పంజాబ్ అన్నది భారత ఉపఖండంలో పశ్చిమ పంజాబ్ (పాకిస్తాన్), తూర్పు పంజాబ్ (భారతదేశం)ల నడుమ విభజితమైన ప్రాంతం. పంజాబీ సంగీతం విస్తారమైన విభిన్న శైలిని కలిగివుంది. వీటిలో జానపద సంగీతం నుంచి హిందుస్తానీ శాస్త్రీయ సంగీతం వరకూ ఉన్నాయి. హిందుస్తానీ సంగీతంలో ఇక్కడి వైవిధ్యభరిత రూపాన్ని పటియాలా ఘరానా అని పిలుస్తారు.
పంజాబీ జానపద సంగీతం
పంజాబ్ జానపద సంగీతం అన్నది పంజాబ్ లో సంప్రదాయికంగా సంప్రదాయ వాద్యాలైన తుంబీ, అల్గోజ్, ఢద్, సరంగీ, చిమతా, తదితరాలను ఉపయోగించి చేసే సంగీతం. పుట్టుక నుంచి మరణం వరకూ పెళ్ళి, పండుగలు, జాతరలు, మతపరమైన కార్యక్రమాలు వంటి ప్రతీ ఘట్టానికి తగ్గ జానపద గీతాలు విస్తారంగా ఉన్నాయి.
ఎబిసి అల్గోరిథం
కృత్రిమ బీ కాలనీ అల్గోరిథం
ABC అల్గోరిథంలో, సమూహం యొక్క మొదటి భాగంలో ఉద్యోగం చేసిన తేనెటీగలు ఉంటాయి, రెండవ భాగంలో చూపరు తేనెటీగలు ఉంటాయి.
పంజాబీ సంగీతం
పంజాబీ జానపద సంగీతం
జానపద సంగీతాన్ని సాధారణంగా పంజాబ్ సంప్రదాయ సంగీతంగా పరిగణిస్తారు, ఈ పాటలకు సామూహిక కర్తృత్వం ఉంటుంది. కాలానుగుణంగా సంగీతంలోని జానపద లక్షణం మారుతూన్నా జానపద సంగీతపు పాత విభాగాలు సామూహిక కర్తృత్వంతో ఉన్నాయి. దాదాపు ప్రతీ వివాహంలోనూ కుటుంబసభ్యులు, స్నేహితులు, ప్రొఫెషనల్ సంగీతకారులు పలు జానపద గీతాలు ఆలపిస్తూ ప్రదర్శనలు చేస్తారు, వీటిలో జ్ఞాపకం లాంటి గతానికి చెందినవే, ప్రస్తుత కాలంలోని విరహం, సంబరం, భయం, ఆశ వంటివి వినిపిస్తూంటాయి.
ఎబిసి అల్గోరిథం
కృత్రిమ బీ కాలనీ అల్గోరిథం
ఉద్యోగం చేసిన తేనెటీగల సంఖ్య లేదా చూపరు తేనెటీగలు సమూహంలోని పరిష్కారాల సంఖ్యకు సమానం. ABC యాదృచ్ఛికంగా పంపిణీ చేయబడిన SN పరిష్కారాల (ఆహార వనరులు) యొక్క ప్రారంభ జనాభాను ఉత్పత్తి చేస్తుంది, ఇక్కడ SN సమూహ పరిమాణాన్ని సూచిస్తుంది.
పంజాబీ సంగీతం
సూఫీ సంగీతం
పలు విధాలైన సూఫీ సంగీతం సూఫీ కవిత్వాన్ని ఆలపించేదిగా ఉంటుంది. బాబా ఫరీద్, బల్లే షా, షా హుస్సేన్, వారిస్ షా, మియాన్ మహమ్మద్ బక్ష్ వంటి సూఫీ కవుల కృతులు గానం చేస్తూంటారు.
ఎబిసి అల్గోరిథం
కృత్రిమ బీ కాలనీ అల్గోరిథం
వీలు ప్రాతినిధ్యం i^{th} సమూహంలో పరిష్కారం, ఎక్కడ n పరిమాణం పరిమాణం.
పంజాబీ సంగీతం
సిక్ఖు సంగీతం
సిక్ఖు భజనలు సంగీతం వంటివి చేస్తూంటారు.
ఎబిసి అల్గోరిథం
కృత్రిమ బీ కాలనీ అల్గోరిథం
ప్రతి ఉద్యోగం తేనెటీగ X_{i} క్రొత్త అభ్యర్థి పరిష్కారాన్ని ఉత్పత్తి చేస్తుంది V_{i} దిగువ సమీకరణంగా ప్రస్తుత స్థానం యొక్క పొరుగు ప్రాంతంలో:
పంజాబీ సంగీతం
పంజాబీ పాప్
పంజాబీ పాటలు ఇటీవలి సంవత్సరాల్లో బాలీవుడ్ పాటల్లో చేరి భారతీయ సంస్కృతి ప్రధాన స్రవంతిలోనే కాక యుకె, యుఎస్ దేశాల్లో కూడా ప్రాచుర్యం పొందింది. తూర్పు, పశ్చిమ పంజాబ్ ప్రాంతాల వారు అధిక సంఖ్యలో 1970ల్లో యుకె చేరుకున్న దక్షిణాసియా డయాస్పోరా కారణంగా లండన్, సౌతాల్ వంటి ప్రాంతాల్లో పంజాబీ సంగీత ప్రాచుర్యం పెరిగింది. 1980ల నుంచి భాంగ్రా అంటూ పిలిచే విభాగంతో సహా పలు విధాల పంజాబీ సంగీతం డిస్కోల్లో వినిపించడం ప్రారంభమైంది.
ఎబిసి అల్గోరిథం
కృత్రిమ బీ కాలనీ అల్గోరిథం
ఎక్కడ X_j యాదృచ్ఛికంగా ఎంచుకున్న అభ్యర్థి పరిష్కారం (i\neq j), k సెట్ నుండి ఎంచుకున్న యాదృచ్ఛిక పరిమాణం సూచిక, and \Phi_{i,k} లోపల యాదృచ్ఛిక సంఖ్య [-1,1]. ఒకసారి కొత్త అభ్యర్థి పరిష్కారంV_i ఉత్పత్తి అవుతుంది, అత్యాశ ఎంపిక ఉపయోగించబడుతుంది. యొక్క ఫిట్నెస్ విలువ ఉంటేV_i దాని తల్లిదండ్రుల కంటే మంచిది X_i, ఆపై నవీకరించండి X_i తో V_i; లేకపోతే ఉంచండిX_iమారదు. అన్ని ఉద్యోగం చేసిన తేనెటీగలు శోధన ప్రక్రియను పూర్తి చేసిన తరువాత; వారు తమ ఆహార వనరుల సమాచారాన్ని చూపరుడు తేనెటీగలతో వాగ్లే నృత్యాల ద్వారా పంచుకుంటారు. చూపరు తేనెటీగ అన్ని ఉద్యోగ తేనెటీగల నుండి తీసిన తేనె సమాచారాన్ని అంచనా వేస్తుంది, దాని తేనె మొత్తానికి సంబంధించిన సంభావ్యతతో ఆహార వనరును ఎంచుకుంటుంది. ఈ సంభావ్యత ఎంపిక నిజంగా రౌలెట్ వీల్ ఎంపిక విధానం, ఇది క్రింద సమీకరణంగా వర్ణించబడింది:
పంజాబీ సంగీతం
పంజాబీ పాప్
ప్రధాన స్రవంతి హిందీ సినిమాలో పంజాబీ సంగీతం తన ముద్ర వేసింది. ఇది పంజాబీల వేడుకలకు జాతి సాంస్కృతిక గుర్తింపుగానూ, మరీ ఇటీవల వేడుకలకు జాతీయ గుర్తింపుగా పేరొందింది.
మూలాలు
వర్గం:భారతీయ సంగీతం
ఎబిసి అల్గోరిథం
కృత్రిమ బీ కాలనీ అల్గోరిథం
ఎక్కడ యొక్క ఫిట్నెస్ విలువ i^{th} సమూహంలో పరిష్కారం. చూసినట్లుగా, మంచి పరిష్కారం i, అధిక సంభావ్యత i^{th} ఆహార మూలం ఎంచుకోబడింది. చక్రాల యొక్క ముందే నిర్వచించిన సంఖ్య (పరిమితి అని పిలుస్తారు) కంటే స్థానం మెరుగుపరచబడకపోతే, అప్పుడు ఆహార మూలం వదిలివేయబడుతుంది. వదిలివేసిన మూలం అని అనుకోండి X_i, ఆపై స్కౌట్ తేనెటీగ కొత్త ఆహార వనరును భర్తీ చేయడాన్ని కనుగొంటుంది i^{th} దిగువ సమీకరణంగా:
ఎక్కడ లోపల యాదృచ్ఛిక సంఖ్య  [0,1] [0,1] సాధారణ పంపిణీ,  lb_k, ub_k, lb_k, ub_k యొక్క దిగువ, ఎగువ సరిహద్దులు  k^{th} పరిమాణం, వరుసగా.
తూప్రాన్ మండలం
తూప్రాన్ మండలం, తెలంగాణ రాష్ట్రం, మెదక్ జిల్లా లోని మండలం. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం తూప్రాన్ రెవెన్యూ డివిజను లో భాగం. పునర్వ్యవస్థీకరణకు ముందు ఇది సిద్దిపేట్ డివిజనులో ఉండేది.ఈ మండలంలో 22  రెవెన్యూ గ్రామాలు ఉన్నాయి. అందులో రెండు నిర్జన గ్రామాలు. మండల కేంద్రం తూప్రాన్.
మండల జనాభా
thumb|2016 పునర్వ్యవస్థీకరణకు ముందు అవిభక్త మెదక్​ జిల్లా పటంలో మండల స్థానం 2011 భారత జనగణన గణాంకాల ప్రకారం మండల పరిధిలోని మొత్తం జనాభా 60,580, పురుషులు 30,333, స్త్రీలు 30,247
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 113 చ.కి.మీ. కాగా, జనాభా 38,637. జనాభాలో పురుషులు 19,222 కాగా, స్త్రీల సంఖ్య 19,415. మండలంలో 8,614 గృహాలున్నాయి.
పేరు వెనుక చరిత్ర
ఈ గ్రామానికి ఈ పేరు రావడానికి గల కారణం ఈ గ్రామం తూర్పుకు రాణి వంటిది. కావున తూర్పురాణి అని పిలిచేవారు. కాలక్రమంలో తూర్పురాణి కాస్త తూపురానీగా తరువాత తూప్రాన్గా మారింది.
రెవెన్యూ గ్రామాలు
గమనిక:నిర్జన గ్రామాలు రెండు పరిగణనలోకి తీసుకోలేదు
ఓం నమో వేంకటేశాయ
కథ
రాజస్థాన్ బంజారా ప్రాంతంలో జన్మించిన రామ చిన్ననాటి నుంచి దేవుడిని చూడాలనే ఆశయంతో చిన్నతనంలోనే ఇల్లు వదిలి వెళ్ళిపోతాడు. అనుభవానంద స్వామి అనే గురువు వద్ద శిష్యరికం చేసి ఓంకార మంత్రాన్ని పొందుతాడు. ఆ మంత్రాన్ని జపిస్తూ కఠోర తపస్సు చేస్తూంటే వటపత్ర శాయిగా వచ్చిన విష్ణువు కనికరించి కనిపిస్తాడు.
మూలాలు
వర్గం:2017 తెలుగు సినిమాలు వర్గం:అక్కినేని నాగార్జున సినిమాలు వర్గం:తెలుగు పౌరాణిక చిత్రాలు వర్గం:తెలుగు జీవితచరిత్ర సంబంధమైన చిత్రాలు వర్గం:కె.రాఘవేంద్రరావు దర్శకత్వం వహించిన చిత్రాలు
గారోత్ శాసనసభ నియోజకవర్గం
గారోత్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం మందసౌర్ జిల్లా, మందసౌర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
బాగల్‌కోట్ లోక్‌సభ నియోజకవర్గం
బాగల్‌కోట్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, కర్ణాటక రాష్ట్రంలోని 28 పార్లమెంటరీ నియోజకవర్గాలలో ఒకటి. ఈ నియోజకవర్గం బాగల్‌కోట్, గడగ్ జిల్లాల పరిధిలో 08 అసెంబ్లీ స్థానాలతో ఏర్పడింది.
మూలాలు
వర్గం:కర్ణాటక లోక్‌సభ నియోజకవర్గాలు
దేవాంతకుడు (1984)
దేవాంతకుడు, చిరంజీవి హీరోగా 1984లో విడుదలైన ఒక తెలుగు సినిమా. చిరంజీవి తారాపధంలో ఎదగడానికి తోడ్పడిన సినిమాలలో ఇది ఒకటి.
కథ
ఆడుతూ, పాడుతూ సరదాగా ఉండే విజయ్ (చిరంజీవి) అనే యువకుడికి పందాలు కాయడం, ఎలాగైనా ఆ పందెం నెగ్గించుకోవడం అలవాటు. అతను అరుణ్ (హరి) అనే యువకుని హత్య కేసులో ఇరుక్కుంటాడు. అప్పుడు విజయ్ తన నిర్దోషిత్వాన్ని నిరూపించుకోవడమే ఈ సినిమా కథ.
వనరులు
వర్గం:చిరంజీవి నటించిన సినిమాలు వర్గం:గొల్లపూడి మారుతీరావు చిత్రాలు వర్గం:కోట శ్రీనివాసరావు నటించిన సినిమాలు వర్గం:గుమ్మడి నటించిన చిత్రాలు వర్గం:రోహిణి నటించిన సినిమాలు వర్గం:సిల్క్ స్మిత నటించిన సినిమాలు వర్గం:జె.వి.రాఘవులు సంగీతం అందించిన సినిమాలు
కపూర్ కుటుంబం
కపూర్ కుటుంబం  బాలీవుడ్ లో ప్రముఖ కుటుంబం. ఈ వంశానికి చెందిన చాలా మంది ప్రస్తుతం హిందీ సినీ రంగంలో ప్రఖ్యాత నటులు, దర్శకులు, నిర్మాతలు, ఇతర టెక్నీషియన్లు ఉన్నారు. పాకిస్థానీ పంజాబ్ లోని సంముంద్రి పట్టణానికి చెందినది ఈ కుటుంబం. పాకిస్థాన్ లోని ఖ్యాబెర్ పఖ్తున్ఖ్వా, పేష్వార్ ప్రాంతాల్లో ఈ కుటుంబానికి "కపూర్ హవేలీ" అనే వంశపారంపర్య భవనం ఉంది. ముంబైలో కపూర్ కుటుంబానికి పార్వతి థియేటర్, ఆర్.కె.స్టుడియోలు కూడా ఉన్నాయి.
నేపథ్యం
కపూర్ కుటుంబం పంజాబీ హిందూ మూలానికి చెందిన కుటుంబం. పృథ్వీరాజ్ కపూర్ ఈ కుటుంబం నుంచి మొట్టమొదటి సినిమా నటుడు. పాకిస్థానీ పంజాబ్ లోని సముంద్రి పట్టణంలో 1906లో జన్మించారు పృథ్వీరాజ్. ఈయన తండ్రి బసవేశ్వరనాథ్ కపూర్ పేష్వార్ లో భారత ఇంపీరియల్ పోలీస్ శాఖలో పోలీసు అధికారిగా పనిచేశారు. పృథ్వీరాజ్ తాత సముంద్రి పట్టణానికి తహశీల్దారుగా వ్యవహరించేవారు. 1929లో సినిమా గర్ల్ అనే సినిమాలో హీరోగా మొట్టమొదటిసారి కనిపించారు.
పృథ్వీరాజ్ ముగ్గురు కుమారులు రాజ్ కపూర్, షమ్మీ కపూర్, శశి కపూర్ లు నటులే. భారతీయ సినిమా చరిత్రలో రాజ్ కపూర్ ను "ది గ్రేటెస్ట్ షోమాన్"గా అభివర్ణిస్తారు. రాజ్ కపూర్ బాలీవుడ్ లో ప్రసిద్ధ నటుడే గాక, నిర్మాత, దర్శకునిగా కూడా మంచి కృషి చేశారు.
రాజ్ కపూర్ కుమారులు రణధీర్ కపూర్, రిషి కపూర్ లు బాలీవుడ్ లో మంచి నటులుగా గుర్తింపు తెచ్చుకోగా, చిన్న కుమారుడు రాజీవ్ కపూర్ మాత్రం అంతగా రాణించలేదు. శశి కపూర్ కుమార్తె సంజన కపూర్ కూడా నటిగా మంచి గుర్తింపే తెచ్చుకున్నారు. కానీ ఆమె చాలా తక్కువ సినిమాల్లో నటించారు.
రణధీర్ కపూర్ నటి బబితాను వివాహం చేసుకున్నారు. వీరికి ఇద్దరు కుమార్తెలు కరిష్మా కపూర్, కరీనా కపూర్. ఇద్దరు బాలీవుడ్ లో బాగా  రాణించినవారే. అయితే కరీనా మాత్రం ఇప్పటికి టాప్ హీరోయిన్ గా కొనసాగుతున్నారు. రిషి కపూర్ నటి నీతూ సింగ్ ను వివాహం చేసుకున్నారు. రణబీర్ కపూర్ వీరి కుమారుడే. బాలీవుడ్ లో అగ్ర కథానాయకుల్లో ఒకరిగా రాణిస్తున్నారు రణబీర్.
రాజకపూర్ కూతురు రితుకపూర్, రంజన్ నందల కుమారుడు నిఖిల్ నంద- అమితాబ్ బచ్చన్, జయ బచ్చన్ ల కుమార్తె శ్వేత బచ్చన్ ను  వివాహం చేసుకున్నారు.
మూలాలు
వర్గం:వంశవృక్షం
కల్లూరు మండలం (ఖమ్మం జిల్లా)
కల్లూరు మండలం, తెలంగాణ రాష్ట్రంలోని ఖమ్మం జిల్లాకు చెందిన మండలం. .2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం కొత్తగా ఏర్పాటైన కల్లూరు రెవెన్యూ డివిజను లో భాగం. పునర్వ్యవస్థీకరణకు ముందు ఇది ఖమ్మం డివిజనులో ఉండేది.ఈ మండలంలో  23  రెవెన్యూ గ్రామాలు ఉన్నాయి. ఇది సమీప పట్టణమైన ఖమ్మం నుండి 50 కి. మీ. దూరంలో ఖమ్మం నుండి సత్తుపల్లి లేదా తిరువూరు వెళ్ళేదారిలో ఉంది.ఆ రెండు మార్గాలు ఇక్కడ చీలిపోతాయి.ఇది రెవెన్యూ డివిజను ప్రధాన కేంధ్రం,మండల కేంద్రం కల్లూరు.
గణాంకాలు
thumb|2016 పునర్వ్యవస్థీకరణకు ముందు అవిభక్త ఖమ్మం​ జిల్లా పటంలో మండల స్థానం
2011 భారత జనగణన గణాంకాల ప్రకారం మండల జనాభా - మొత్తం 	63,828 - పురుషులు 	31,800 - స్త్రీలు 	32,028
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 366 చ.కి.మీ. కాగా, జనాభా 63,828. జనాభాలో పురుషులు 31,800 కాగా, స్త్రీల సంఖ్య 32,028. మండలంలో 17,409 గృహాలున్నాయి.
పంచాయతీలు
కుడి|thumb|200x200px|కల్లూరు షుగర్ ఫ్యాక్టరీ
జామియా ఉస్మానియా
జామియా ఉస్మానియా (జామై ఉస్మానియా), తెలంగాణ రాష్ట్ర రాజధాని హైదరాబాదు లోని ఒక ప్రాంతం. ఇక్కడ లలితా నగర్, బ్యాంక్ కాలనీ వంటి నివాస ప్రాంతాలు ఉన్నాయి.
వాణిజ్య ప్రాంతం
జామియా ఉస్మానియా ప్రాంతంలో ఫుడ్ వరల్డ్, ఉస్మానియా గార్డెన్ ఫంక్షన్ హాల్ ఉన్నాయి.
ప్రార్థన స్థలాలు
ఈ ప్రాంతంలో గురువాయూర్ శ్రీ కృష్ణ మందిరం, శ్రీ శ్రీంగేరి శంకర్ మఠ్, శ్రీ షిరిడి సాయిబాబా సంస్థాన్, విశ్వ సాయిబాబా మందిరం, అంబర్ షా బాబా దర్గా, మసీదు ఇ గఫారియా, జామియా మసీదు మొదలైన ప్రార్థన స్థలాలు ఉన్నాయి.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో జామియా ఉస్మానియా నుండి నగరంలోని ఇతర ప్రాంతాలకు బస్సు (86, 86జె, 86ఎ, 86కె, 107జె/డి నెంబర్లు) సౌకర్యం ఉంది. రైల్వే ట్రాక్‌పై కొత్త ఫ్లైఓవర్‌ను నిర్మించారు. ఇక్కడ జామియా ఉస్మానియా రైల్వే స్టేషను, విద్యానగర్ రైల్వే స్టేషను ఉంది.
మూలాలు
వర్గం:హైదరాబాదులోని ప్రాంతాలు
మానస శాసనసభ నియోజకవర్గం
మానస శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం నీమచ్ జిల్లా, మందసౌర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
కాళిచరణ్ (2013 సినిమా)
కాళిచరణ్ 2013, నవంబరు 8న విడుదలైన రాజకీయ నేపథ్య తెలుగు చలనచిత్రం. శ్రీ కరుణాలయం పతాకంలో శ్రీ ప్రవీణ్ దర్శకత్వం వహించిన ఈ చిత్రంలో చైతన్య కృష్ణ, చాందిని తమిలరసన్, నాగినీడు, రావు రమేష్, పంకజ్ కేసరి ప్రధాన పాత్రల్లో నటించగా, నందన్ రాజ్ సంగీతం అందించాడు. చాందిని తమిళరసన్, పంకజ్ కేసరిలకు ఇది తొలి తెలుగు చిత్రం. ఈ చిత్రాన్ని పోర్ కుతిరై పేరుతో తమిళంలోకి అనువాదం చేశారు. దానికోసం కొన్ని సన్నివేశాలను అక్కడి స్థానిక నటులతో రీషూట్ చేశారు.
నిర్మాణం
రామ్ గోపాల్ వర్మ శిష్యుడు శ్రీ ప్రవీణ్ ఈ చిత్రానికి దర్శకత్వం వహించాడు. ప్రవీణ్ ఇంతకుముందు 2010లో గాయం 2 సినిమా తీశాడు. ఈ చిత్రంలో చైతన్య కృష్ణ, తమిళ నటి చాందిని తమిలరసన్ ముఖ్య పాత్రల్లో నటించగా, భోజ్‌పురి నటుడు పంకజ్ కేసరి ప్రతినాయకుడి పాత్రలో నటించాడు. 1980లలో జరిగిన సంఘటనలు, ఎమ్మెల్యే ఎర్రా సత్యం జీవితం ఆధారంగా ఈ చిత్రం రూపొందించబడింది. హైదరాబాదులో జరిగిన ఈ చిత్ర ప్రారంభోత్సవ కార్యక్రమంలో మంచు లక్ష్మి, అల్లు అరవింద్, తమ్మారెడ్డి భరద్వాజ, సందీప్ కిషన్ తదితరులు హాజరయ్యారు.
పాటలు
ఈ చిత్రంలోని పాటలను నందన్ రాజ్ స్వరపరిచాడు. పాటలను వనమాలి, సదా చంద్ర రాశారు.
స్పందన
టైమ్స్ ఆఫ్ ఇండియా పత్రిక ఈ చిత్రానికి 2/5 రేటింగ్ ఇచ్చింది. "ఈ చిత్రంలో కొన్నిచోట్ల ఉత్కంఠ కలిగించడానికి దర్శకుడు చేసిన ప్రయత్నం వృధా అయింది" అని పేర్కొంది. "కథలో కొత్తదనం ఉన్నాకాని కథనం నిరుత్సాహపరిచింది" అని ది హిందూ  పత్రిక రాసింది.
మూలాలు
వర్గం:2013 తెలుగు సినిమాలు
ఆసిఫ్‌నగర్ మండలం (హైదరాబాదు జిల్లా)
ఆసిఫ్‌నగర్ మండలం, తెలంగాణ రాష్ట్రం హైదరాబాదు జిల్లాకు చెందిన మండలం.
ఇది పాతబస్తీలో భాగం. ఈ మండలం మొత్తం ప్రాంతం హైదరాబాద్ మహానగర పాలక సంస్థ పరిధిలోకి వస్తుంది. .ఇది హైదరాబాదు రెవెన్యూ డివిజను పరిధిలో ఉంది. 2011 భారత జనగణన ప్రకారం, ఆసిఫ్‌నగర్ మండల విస్తీర్ణం 13.19 చ.కి.మీ., జనాభా 442229.
చరిత్ర
1724లో మొఘలుల నుండి నిజాం గోల్కొండను స్వాధీనం చేసుకున్న తరువాత, నిజాం ఒక గ్రామంలోని కోట సమీపంలో నివసించాడు. తరువాత అది ఆసిఫ్‌నగర్ పేరుగా మార్చబడింది.
ప్రసిద్ధి
ఆసిఫ్‌నగర్ ఫర్నీచర్ శిల్పాలకు ప్రసిద్దిగాంచింది. ఈ ప్రాంతంలో తయారుచేసిన ఫర్నీచర్ ప్రపంచవ్యాప్తంగా ఎగుమతి చేయబడుతుంది.
రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ ఆసిఫ్‌నగర్ నుండి నగరంలోని వివిధ ప్రాంతాలకు బస్సులను నడుపుతుంది. ఇక్కడికి రెండు కిలోమీటర్ల దూరంలో నాంపల్లి రైల్వే స్టేషను ఉంది.
వెలుపలి లంకెలు
వర్గం:హైదరాబాదు వర్గం:హైదరాబాదు జిల్లా వర్గం:హైదరాబాదులోని ప్రాంతాలు వర్గం:హైదరాబాద్ జిల్లా మండలాలు
కామేపల్లి మండలం (ఖమ్మం జిల్లా)
కామేపల్లి మండలం, తెలంగాణ రాష్ట్రంలోని ఖమ్మం జిల్లాకు చెందిన ఒక మండలం.
2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం ఖమ్మం రెవెన్యూ డివిజనులో భాగం. పునర్వ్యవస్థీకరణకు ముందు ఇది కొత్తగూడెం డివిజనులో ఉండేది.ఇది సమీప పట్టణమైన ఖమ్మం నుండి 28 కి. మీ. దూరంలో ఉంది.ఈ మండలంలో 13   రెవెన్యూ గ్రామాలు ఉన్నాయి.మండల కేంద్రం కామేపల్లి
గణాంకాలు
thumb|2016 పునర్వ్యవస్థీకరణకు ముందు అవిభక్త ఖమ్మం​ జిల్లా పటంలో మండల స్థానం 2011 భారత జనగణన గణాంకాల ప్రకారం మండల జనాభా- మొత్తం 41,955 - పురుషులు 20,882 - స్త్రీలు 21,073
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 180 చ.కి.మీ. కాగా, జనాభా 41,955. జనాభాలో పురుషులు 20,882 కాగా, స్త్రీల సంఖ్య 21,073. మండలంలో 11,659 గృహాలున్నాయి.
శివన్ (సినిమాటోగ్రాఫర్)
శివశంకరన్ నాయర్ (శివన్ గా సుపరిచితుడు) (14 మే 1932 - 24 జూన్ 2021) భారతీయ చలన చిత్ర సినిమాటోగ్రాఫర్, దర్శకుడు. అతను మలయాళ సినిమా రంగంలో ప్రసిద్ధి చెందిన దర్శకుడు. అతనికి మలయాళం సినిమా రంగంలో అతనికి మూడుసార్లు జాతీయ చిత్ర పురస్కారం లభించింది. అతను ట్రావెన్కోర్, తిరు-కొచ్చిలలో మొదటి ప్రభుత్వ ప్రెస్ ఫోటోగ్రాఫర్ గా పనిచేసాడు. అతను సంగీత శివన్, సంతోష్ శివన్, సంజీవ్ శివన్, సరిత రాజీవ్ లకు తండ్రి.
అమెస్ జలవిద్యుత్ ఉత్పత్తి ప్లాంట్
అమెస్ జలవిద్యుత్ ఉత్పత్తి ప్లాంట్ (Ames Hydroelectric Generating Plant - అమెస్ హైడ్రోఎలక్ట్రిక్ జనరేటింగ్ ప్లాంట్) అనేది ఓఫీరు, కొలరాడో (అమెరికా) సమీపంలో 1890 లో నిర్మించబడింది.ఇది పారిశ్రామిక అవసరాల కోసం ఆల్టర్నేటింగ్ కరెంట్ (ఎసి) విద్యుత్తు ఉత్తత్తి చేసి పంపిణీచేసిన ప్రపంచపు మొట్టమొదటి వాణిజ్య వ్యవస్థ, ఇప్పటివరకు నిర్మించిన మొట్టమొదటి ఎసి హైడ్రో ఎలక్ట్రిక్ ప్లాంట్లలో ఒకటి.ఇది 1891లో స్థాపించబడి పని ప్రారంభించింది.వెస్టింగ్‌హౌస్ ఎలక్ట్రిక్ రెండు పెద్ద ఆల్టర్నేటర్ల చుట్టూ నిర్మించింది.ఒకటి లోయలో జనరేటర్‌గా ఏర్పాటు చేసి నీటితో నడిచేది.రెండవది మైనింగ్ ఆపరేషన్ను నడపడానికి గోల్డ్ కింగ్ మైన్ వద్ద మోటారుగా ఉపయోగించిన ఆల్టర్నేటర్కు. ఇది 2.6-మైళ్ళు (4.2 కిమీ) ట్రాన్స్మిషన్ లైన్ ద్వారా అనుసంధానించబడింది.ఈ సౌకర్యంలో సంవత్సరాలుగా మార్పులు జరుగుతూ, అప్‌గ్రేడ్ చేయబడింది. కానీ ఇప్పటికీ అమలులో ఉంది. ఇది ఇప్పుడు ఐఇఇఇ (IEEE) మైలురాళ్ల జాబితాలో ఉంది.
శివన్ (సినిమాటోగ్రాఫర్)
శివన్ జాతీయ అవార్డు గెలుచుకున్న మలయాళ చిత్రం చెమ్మీన్ నకు స్టిల్ ఫోటోగ్రాఫర్.
అమెస్ జలవిద్యుత్ ఉత్పత్తి ప్లాంట్
చరిత్ర
విద్యుత్ చరిత్రలో అమెస్ హైడ్రో కీలక పాత్ర పోషించింది.ఇది పారిశ్రామిక అవసరాల కోసం ఉత్పత్తి, పంపిణీ, అమ్మకంల ద్వారా మొట్టమొదట ప్రపంచంలో ఉపయోగంలోకి వచ్చిన ప్రత్యామ్నాయ ప్రవాహం (లేదా ఎసి పవర్) జలవిద్యుత్ ఉత్పత్తి ప్లాంట్. ఎల్.ఎల్. నన్, జార్జ్ వెస్టింగ్‌హౌస్ నికోలా టెస్లా ఇద్దరూ ఆ సమయంలో వారి ప్రత్యామ్నాయ సిద్ధాంతాలను అమెస్ హైడ్రో వద్ద విద్యుత్తును ఉత్పత్తి చేయడానికి, గోల్డ్ కింగ్ మైన్కు శక్తిని అందించడానికి వర్తింపజేశారు.ఈ ప్లాంట్ దేశంలో మొట్టమొదటి ఎలక్ట్రిక్ యుటిలిటీకి చెందింది. టెల్లూరైడ్, కోలోలోని మొదటి ఇంజనీరింగ్ పాఠశాల భావనను ప్రత్యామ్నాయ ప్రవాహంతో వ్యవహరించే ఈ ప్రాజెక్ట్ ప్రోత్సహించింది. విద్యుత్ ఉత్పత్తి మెరుపు రక్షణలో అనేక ఆవిష్కరణలకు దారితీసింది.ట్రౌట్ సరస్సు నుండి నీటిని తీసుకునేందుకు అమెస్ హైడ్రో ఒక గరిష్ఠ ప్లాంటుగా పరిగణించబడుతుంది. రెండు టర్బైన్లు జనరేటర్‌కు శక్తినిస్తాయి. ప్రతి ఒక్కటి శాన్ మిగ్యూల్ నది యొక్క ప్రత్యేక మళ్లింపుల నుండి సరఫరా చేయబడతాయి. కొలరాడోకు చెందిన పబ్లిక్ సర్వీస్ కంపెనీ కొలరాడో యుటే ఎలక్ట్రిక్ అసోసియేషన్ ఆస్తులను కొనుగోలు చేయడంలో భాగంగా 1992 లో ఈ ప్లాంటును ఎక్స్‌సెల్ ఎనర్జీ కొనుగోలు చేసింది.
శివన్ (సినిమాటోగ్రాఫర్)
అతని దర్శకత్వం వహించిన తొలి చిత్రం 1972 లో స్వప్నం. అతని ప్రసిద్ధ చిత్రాలలో కొన్ని అభయం, యాగం, ఓరు యాత్ర, కేశు, కొచు కొచు మొహంగల్, కిలివతిల్.
అమెస్ జలవిద్యుత్ ఉత్పత్తి ప్లాంట్
వెలుపలి లంకెలు
వర్గం:జలవిద్యుత్ వర్గం:విద్యుచ్ఛక్తి వర్గం:సంస్థలు వర్గం:పరిశ్రమలు
శివన్ (సినిమాటోగ్రాఫర్)
తిరువనంతపురం లోని తన ఇంట్లో కార్డియాక్ అరెస్ట్ కారణంగా శివన్ 20 జూన్ 2021 న మరణించాడు.
ప్రారంభ జీవితం
హరిప్పాడ్ లోని పాడీట్టాథిల్ హౌస్ కు చెందిన శివన్ గోపాలపిళ్ళై, భవానీ అమ్మా కు రెండవ కుమారునిగా జన్మించాడు. అతను తన ఆరుగురు సహోదరులలో రెండవవాడు. అతని పూర్తి పేరు శివశంకరన్ నాయర్.
మూలాలు
వర్గం:1932 జననాలు వర్గం:2021 మరణాలు
నీముచ్ శాసనసభ నియోజకవర్గం
నీముచ్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం నీమచ్ జిల్లా, మందసౌర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
బీజాపూర్ లోక్‌సభ నియోజకవర్గం
బీజాపూర్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, కర్ణాటక రాష్ట్రంలోని 28 పార్లమెంటరీ నియోజకవర్గాలలో ఒకటి. ఈ నియోజకవర్గం బీజాపూర్ జిల్లా పరిధిలో 08 అసెంబ్లీ స్థానాలతో ఏర్పడింది.
మూలాలు
వర్గం:కర్ణాటక లోక్‌సభ నియోజకవర్గాలు
అటకామా ఎడారి
అటకామా ఎడారి (ఆంగ్లం: Atacama Desert), దక్షిణ అమెరికా ఖండంలో ఉంది. ఈ ఎడారిలో వర్షపాతం దాదాపు శూన్యం. దక్షిణ అమెరకా పశ్చిమాన, పసిఫిక్ మహాసముద్రం తీరంలో యాండీస్ పర్వతశ్రేణికి పశ్చిమాన ఉన్న సన్నని భూభాగంలో ఉన్న ఈ ఎడారి 1000 కి.మీ. (600మైళ్ళు) పొడవున విస్తరించి ఉంది. నాసా, నేషనల్ జియొగ్రాఫిక్, మరికొన్ని ప్రచురణల ప్రకారం అటకామా ఎడారి ప్రపంచంలో అత్యంత పొడి ఎడారి (driest desert)
యాండీస్ పర్వతాలు, చిలీ తీర పర్వతాల కారణంగా ఏర్పడిన వర్షచ్ఛాయా ప్రాంతం, చల్లని భూభాగపు "హంబోల్ట్ కరెంట్ (Humboldt Current) కారణంగా ఈ ఎడారి ఏర్పడింది. ఈ ఎడారి వయసు 200 మిలియన్ సంవత్సరాలు. కాలిఫోర్నియాలో ప్రసిద్ధి చెందిన "మృత్యులోయ" (Death Valley) కంటే ఈ ఎడారి 50 రెట్లు ఎక్కువ పొడి అయినది. ఉత్తర చిలీలో విస్తరించి ఉన్నఈ ఎడారి వైశాల్యం 181,300 చదరపు కిలోమీటర్లు (70,000 mi²) ఇందులో ఆధిక భాగం ఉప్పు బేసిన్‌లు, ఇసుక, లావా రాళ్ళు.
యితర లింకులు
వర్గం:భూగోళశాస్త్రం వర్గం:ఎడారులు వర్గం:దక్షిణ అమెరికా
పాదులు
పాదులు లేదా ఎగబ్రాకే మొక్కలు (ఆంగ్లం: Vine or Creapers) ఒకరకమైన నులితీగల సహాయంతో నేలమీద గాని లేదా దేనినైనా సహాయం తీసుకొని ప్రాకే పొడుగైన మొక్కలు.
కొన్ని రకాల పాదులు
వర్గం:వృక్ష శాస్త్రము వర్గం:ఎగబ్రాకే మొక్కలు
గిడ్డంగి
గిడ్డంగి (Godown or Warehouse) ఎక్కువగా సరుకులను నిలువచేయు ప్రదేశము. ఇవి పట్టణ ప్రాంతాలలో ఎక్కువగా ఉంటాయి. వీనిలో ఎక్కువకాలం నిలువ చేయడానికి లోపలి ఉష్ణోగ్రతను నియంత్రించవలసి ఉంటుంది. వీనిలో కొన్ని ప్రభుత్వ ఆధీనంలో ఉంటే కొన్ని ప్రైవేటుగా కూడా ఉన్నాయి.
వర్గం:కట్టడాలు
భాను అథియా
భాను అథాయ (28 ఏప్రిల్ 1929 – 15 అక్టోబర్ 2020) ఆమె వయసు 91. ఆమె పూర్తి పేరు భానుమతి అన్నాసాహెబ్ రాజోపాధ్యాయ ఈమె ఒక భారతీయ దుస్తుల రూపకర్త. ఆమె 100 చిత్రాలకు పైగా పనిచేసింది, భారతీయ చిత్ర నిర్మాతలైన గురు దత్, యష్ చోప్రా, బి.ఆర్.చోప్రా, రాజ్ కపూర్, విజయ్ ఆనంద్, రాజ్ ఖోస్లా, అశుతోష్ గోవారికర్;  అంతర్జాతీయ దర్శకులు అయిన కాన్రాడ్ రూక్స్  ఇంకా  రిచర్డ్ అటెన్ బరో చిత్రాలలో పనిచేసినది.1983లో తెరకెక్కిన ‘గాంధీ’ సినిమాకు ఆమె కాస్ట్యూమ్ డిజైనర్‌గా చేశారు. ఆ సినిమాకుగానూ భాను అథియా ఆస్కార్ అవార్డు అందుకున్నారు. భారతదేశానికి తొలి ఆస్కార్ అందించిన వ్యక్తి భాను అథియా.
జీవిత చరిత్ర
అథాయ మహారాష్ట్రలోని కొల్హాపూర్ లో జన్మించారు. అన్నాసాహెబ్, శాంతాబాయి రాజోపధేయ దంపతులకు జన్మించిన ఏడుగురు సంతానంలో ఈమె మూడవది. ఆతయ్య తండ్రి అన్నసాహెబ్ చిత్రకారుడి గా పనిచేశాడు. భాను అథాయ తొమ్మిదేళ్ల వయసులో ఉన్నప్పుడు తన తండ్రి మరణించాడు. 2012 లో మెదడులో ఓ కణతి ఏర్పడింది. గత మూడేళ్లుగా మంచానికే పరిమితమయ్యారు.15 అక్టోబర్ 2020 న మరణించారు.
జీవన ప్రగతి
'ఈవ్ స్ వీక్లీ' సహా బొంబాయిలోని వివిధ మహిళా పత్రికలకు ఫ్రీలాన్స్ ఫ్యాషన్ ఇలస్ట్రేటర్ గా తన కెరీర్ ను ప్రారంభించింది.
దాని ఎడిటర్ ఒక బొటిక్ ను తెరిచినప్పుడు, ఆమె వస్త్రాలను డిజైన్ చేయడానికి ప్రయత్నించమని అథాయాను అడిగింది, అందువల్ల ఆమె దుస్తులరూపకల్పనలో తన అభిరుచిని, నైపుణ్యాన్ని  కనుగొన్నది. డిజైనర్ గా ఆమె సాధించిన విజయం అనతికాలంలోనే ఆమె కెరీర్ పథాలను మార్చడానికి దారితీసింది.సి.ఐ.డి.(1956) తో ప్రారంభించి గురు దత్ చిత్రాలకు దుస్తులను డిజైన్ చేయడం ద్వారా ఆమె వృత్తి జీవితం ప్రారంభమైంది. దాని తరువాత ఇతర గురు దత్ చిత్రాలతో పాటు ప్యాసా (1957), చౌధువిన్ కా చంద్ (1960), సాహిబ్ బీబీ ఔర్ గులాం (1962), ‘గైడ్’, ‘గంగా జమున’, ‘అమ్రపాలి’, ‘వక్త్’, ‘తీస్రీ మన్జిల్’, ‘మేరా నామ్ జోకర్’, ‘చాందిని’, ‘లెకిన్’, ‘లగాన్‌’ సహా 100పైగా చిత్రాలలలో  దుస్తుల రూపకర్త గా  పని చేసినది , తన 50 ఏళ్ల కెరీర్ లో ఎన్నో అవార్డులు అందుకుంది. ఆమె ప్రపంచ వ్యాప్తంగా విశేషమైన విజయం సాధించిన `గాంధీ` చిత్రానికిగానూ ఆమె ఉత్తమ కాస్ట్యూమ్‌ డిజైనర్‌గా 1982లో (జాన్ మోల్లోతో భాగస్వామ్యం) అకాడమీ అవార్డు గెలుచుకుంది. ఆస్కార్ అకాడమీ అవార్డు పొందిన తొలి భారతీయురాలుగా  ప్రసిద్ది చెందినది. అంతే కాక 1991, 2002 సంవత్సరాలలో రెండు జాతీయ చలనచిత్ర పురస్కారాలను కూడా ఆమె గెలుచుకుంది.
పి.గోపీనాథన్ నాయర్
పద్మనాభ పిళ్ళై గోపీనాథన్ నాయర్ ఒక భారతీయ సామాజిక కార్యకర్త, గాంధేయవాది, స్వాతంత్ర్య ఉద్యమకారుడు. ఇతను మహాత్మా గాంధీ నేషనల్ మెమోరియల్ ట్రస్ట్ చైర్మన్, దీనిని గాంధీ స్మరాక్ నిధి అని పిలుస్తారు, ఇది భారత ప్రభుత్వం నిర్వహించే ట్రస్ట్. 1942 క్విట్ ఇండియా ఉద్యమంలో పాల్గొని భూదాన్, గ్రామదాన్ ఉద్యమాలను ప్రోత్సహించడానికి వినోబా భావేతో కలిసి పనిచేశాడు. మహాత్మా గాంధీ నిర్మాణ ఉద్యమంలో భాగంగా ఆయన ఒక విద్యార్థి కార్యక్రమమైన శిబిర ఉద్యమానికి నాంది పలిగారు. ఇతను జమ్నాలాల్ బజాజ్ అవార్డు గ్రహీత. సమాజానికి చేసిన కృషికి గాను భారత ప్రభుత్వం 2016లో నాల్గవ అత్యున్నత పౌర పురస్కారం పద్మశ్రీ ని ప్రదానం చేసింది.
జీవిత చరిత్ర
గోపీనాథన్ నాయర్ 1922 జూలై 7న దక్షిణ భారత రాష్ట్రమైన కేరళ లోని తిరువనంతపురం జిల్లా నెయ్యటింకర అనే పట్టణంలో ఎం.పద్మనాభ పిళ్ళై, కె.పి.జానకి అమ్మ దంపతులకు జన్మించాడు. ప్రభుత్వ ఉన్నత పాఠశాల, నెయటింకరలో పాఠశాల విద్య పూర్తి చేసిన తరువాత, అతను తిరువనంతపురంలోని యూనివర్సిటీ కళాశాలలో సైన్స్ లో గ్రాడ్యుయేషన్పూర్తి చేశాడు, ఈ కాలంలోనే క్విట్ ఇండియా ఉద్యమంలో పాల్గొన్నాడు. 1944లో మహాత్మా గాంధీ నిర్మాణ ఉద్యమం ప్రేరణతో 35 మంది విద్యార్థులను సమావేశము చేసి త్రివేండ్రం స్టూడెంట్స్ సెటిల్మెంట్ ను స్థాపించాడు. 1946లో కేరళ గాంధీ స్మరాక్ నిధి కి చీఫ్ తత్వా ప్రచారక్ గా మారి తన సహచరులతో పాటు ఇతర విద్యార్థుల కోసం పలు కోర్సులు నిర్వహించారు. అదే సంవత్సరం, అతను చైనీస్ సంస్కృతి, గాంధేయ తత్వశాస్త్రంలో తదుపరి అధ్యయనాల కోసం శాంతినికేతన్ లో చేరాడు, కోర్సు పూర్తయిన తరువాత తన సొంత పట్టణానికి తిరిగి వచ్చాడు. తరువాత దశాబ్దంన్నర పాటు ప్రజలకు శిక్షణ ఇవ్వడానికి అనేక శిబిరాలను నిర్వహించాడు. రోడ్లు, పారిశుధ్య సౌకర్యాలు వంటి నిర్మాణాత్మక పనులను నిర్వహించాడు. భూదాన్, గ్రామదాన్ కార్యకలాపాల కోసం ప్రజలను ఏర్పాటు చేశాడు. తన పాదయాత్రలో భాగంగా వినోబా భావే కేరళను సందర్శించినప్పుడు, నాయర్ కలాడీలో ఒక సమావేశాన్ని ఏర్పాటు చేశాడు. శాంతి సేనతో కూడా అనుబంధం ఏర్పరచి, దాని కార్యకలాపాల్లో అనేక కార్యక్రమాల్లో నిమగ్నమయ్యాడు. అతను1989 లో సర్వ సేవా సంఘ్ అధ్యక్షునిగా కూడా పనిచేశాడు, గోవధకు నిషేధానికి భావే ప్రచారం చేసినప్పుడు కేరళలో గో సంరక్షణ కమిటీ కన్వీనర్ గా ఉన్నాడు. 2002 లో మరాడ్ ఊచకోత తరువాత, అప్పటి కేరళ ముఖ్యమంత్రి ఎ.కె. ఆంటోనీ పోరాడుతున్న వర్గాల మధ్య మధ్యవర్తిత్వం లో నాయర్ సహాయాన్ని అభ్యర్థించారు, అతను తన ప్రయత్నాలలో విజయవంతమయ్యాడు. ఆయన  గాంధీ పీస్ ఫౌండేషన్  పాలక మండలి జీవిత  సభ్యుడు
మూలాలు
వర్గం: పద్మశ్రీ పురస్కార గ్రహీతలు వర్గం:1922 జననాలు వర్గం:గాంధేయవాదులు వర్గం:కేరళ స్వాతంత్ర్య సమర యోధులు వర్గం:జీవిస్తున్న ప్రజలు
గుస్సాడీ కనకరాజు
గుస్సాడీ కనకరాజు, తెలంగాణ రాష్ట్రానికి చెందిన గుస్సాడీ నృత్య కళాకారుడు, నృత్య గురువు. 55 ఏళ్ళుగా గుస్సాడీ నృత్యాన్ని ప్రదర్శిస్తూ, నేర్పుతూ దేశవ్యాప్తంగా గుర్తింపు తెచ్చిన కనకరాజుకు 2021లో భారత ప్రభుత్వం పద్మశ్రీ పురస్కారాన్ని ప్రకటించింది. ఈ అవార్డును 2021 జనవరి 26న గణతంత్ర దినోత్సవం రోజున ప్రదానం చేయాల్సి ఉండగా కొవిడ్‌ వల్ల నిర్వహించలేదు. ఢిల్లీలోని రాష్ట్రపతి భవన్ లో 2021 నవంబరు 9న జరిగే ఈ అవార్డు ప్రధానోత్సవ కార్యక్రమంలో అయన ఈ అవార్డును అందుకోనున్నాడు.
జీవిత విషయాలు
కనకరాజు, కొమరంభీం జిల్లా, జైనూర్ మండలం, మర్లవాయి గ్రామంలో జన్మించాడు. ఇతని తండ్రి కనకరాము, తల్లి రాజుబాయి. పేద గోండు, ఆదివాసీ కుటుంబంలో పుట్టిన కనకరాజుకు పదిమంది సంతానం. ప్రస్తుతం మార్లవాయి గ్రామంలో ఐటిడిఎ ఆధ్వర్యంలో నడుస్తున్న ప్రభుత్వ హాస్టల్‌లో వంటవాడుగా (దినసరి జీతగానిగా) పనిచేస్తున్నాడు.
కళారంగం
తెలంగాణ రాష్ట్రం నుండి పద్మశ్రీ పురస్కారం అందుకున్న కనకరాజుకు, రాష్ట్ర ఐటిశాఖ మంత్రి కేటీఆర్ అభినందనలను తెలిపాడు. 2021, జనవరి 27న రవీంద్రభారతిలో రాష్ట్ర సాంస్కృతిక శాఖ మంత్రి వి. శ్రీనివాస్‌ గౌడ్‌, కనకరాజును సత్కరించి అభినందించాడు.
మూలాలు
వర్గం:కొమరంభీం జిల్లా వ్యక్తులు వర్గం:తెలంగాణ కళాకారులు వర్గం:పద్మశ్రీ పురస్కారం పొందిన తెలంగాణ వ్యక్తులు
కూసుమంచి మండలం
2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం ఖమ్మం రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  18  రెవెన్యూ గ్రామాలు ఉన్నాయి.ఇది సమీప పట్టణమైన ఖమ్మం నుండి 22 కి. మీ. దూరంలో ఉంది.ఈ గ్రామం హైద్రాబాదు నుండి భద్రాచలం రాష్ట్రీయ రహదారి పై హైద్రాబాదు నుండి 180 కి మీ దూరంలో ఉంది.మండల కేంద్రం కూసుమంచి
గణాంకాలు
thumb|2016 పునర్వ్యవస్థీకరణకు ముందు అవిభక్త ఖమ్మం జిల్లా పటంలో మండల స్థానం 2011 భారత జనగణన గణాంకాల ప్రకారం మండల జనాభా - మొత్తం 60,020 - పురుషులు 30,223 - స్త్రీలు 29,797
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 220 చ.కి.మీ. కాగా, జనాభా 60,020. జనాభాలో పురుషులు 30,223 కాగా, స్త్రీల సంఖ్య 29,797. మండలంలో 16,137 గృహాలున్నాయి.
ఎం.ఎ.సుభాన్
ఎం.ఎ.సుభాన్ (కళాసాగర్‌ సుభాన్‌ గా సుపరిచితుడు) అలియాస్ భరత్ తెలుగు భాషాభిమాని. మూడు దశాబ్దాల పాటు చెన్నై నుంచి తెలుగు సంస్కృతీ సౌరభాలను వెదజల్లి, విమర్శకుల నుంచి సైతం గుర్తింపు పొందిన కళా సాగర్‌ సంస్థ వ్యవస్థాపకుడు.
జీవిత విశేషాలు
ఆయన స్వస్థలం పశ్చిమగోదావరి జిల్లా క్రొవ్విడి. రైల్వే ఇంటెగ్రెల్‌ కోచ్‌ ఫ్యాక్టరీ లో సాధారణ ఉద్యోగిగా చేరాడు. అక్కడ పనిచేస్తున్నప్పుడు తెలుగు ఔత్సాహికులందరినీ కలుపుకొని చెన్నైలో తెలుగు భాషా సంప్రదాయాలను పునరుద్ధరించడానికి కళాసాగర్ అనే సంస్థను స్థాపించాడు. ఈ సంస్థ తెలుగు సాహిత్యాన్ని ప్రోత్సహిస్తుంది. ఆ సంస్థ పేరిట ఇచ్చే అవార్డును కళాకారులు అప్పట్లో అత్యంత ప్రతిష్ఠాత్మకంగా భావించేవారు. నాటి తెలుగు సిసిమా నటి భానుమతి సూచనతో ఏర్పాటు చేసిన కళాసాగర్‌ సంస్థ అక్కినేని నాగేశ్వరరావు చేతుల మీదుగా 1972 జూన్‌లో ప్రారంభమైంది. ఈ కళా సంస్థకు డాక్టర్‌ సీఎంకేరెడ్డి వ్యవస్థాపక అధ్యక్షులుగా సేవలు అందిస్తున్నారు. ఆంధ్ర రాష్ట్ర ప్రభుత్వం సినీ కళాకారుల ప్రతిభకు ఇచ్చే నంది అవార్డుల కంటే ముందే కళాసాగర్‌ అవార్డులు ఇచ్చేవారు.
ఈయన "కధా సాగర్" పుస్తక సంపాదకుడు. యూనివర్శిటీ ఆఫ్ విస్కాన్సిస్ (అమెరికా) వారు 20వ శతాబ్దికి ఎంపిక చేసిన 100 ఉత్తమ గ్రంథాలలో ఒకటిగా ఎంపికైన గ్రంథం ఇది. 20వ సహస్రాబ్ది చివరి దశాబ్దంలో తెలుగు నేలపై విభిన్న ప్రక్రియల్లో ప్రభావం చూపిన 10 గ్రంథాలలో ఒకటిగా "ఇండియాటుడే" దీన్ని ఎంపిక చేసింది. ఈ పుస్తకం "కళాసాగర్" రజతోత్సవ సందర్భంగా 87 కథలతో వెలువడింది.
ఈయన 2021, జూన్ 22, మంగళవారం చెన్నైలో విల్లివాక్కంలోని స్వగృహంలో తన 90వ యేట మరణించాడు.
మూలాలు
వర్గం:సంపాదకులు వర్గం:2021 మరణాలు వర్గం:జనన సంవత్సరం తప్పిపోయినవి వర్గం:పశ్చిమ గోదావరి జిల్లా వ్యక్తులు
వీరముష్టి
వీరముష్టి : బీ.సి.ఏ.గ్రూపు కులం.నెత్తికోతల, వీరభద్రులుగా కూడా పిలుస్తారు.వీరముష్టి కులస్తులు కేవలం తమ కులం పేరు కారణంగా చిన్నచూపుకు గురవుతున్నామనే కారణంగా రెండు దశాబ్దాల క్రిందటే కులం పేరును ‘వీరభద్రీయ ’గా మార్పు చేయించుకున్నారు. ఆంధ్రప్రదేశ్ రాష్ట్ర ప్రభుత్వం కూడా వీరిని వీరభద్రీయులుగా గుర్తించి వీరి యొక్క కులానికి వీరభధ్రీయ గా బీసీ జాబితాలో పేరును చేర్చింది.
జీవన సరళి
ముఖానికి నిండుగా విభూది రేఖలు, మెడలో రుద్రాక్ష మాలలు, దాదాపు 300 వందల గ్రాముల బరువున్న వెండి లింగం, నడుముకు గంటలు, శంఖం ధరించి ఒక చేత కత్తి పట్టి, జేగంటతో జాతరలో దర్శనమిస్తారు వీరభద్రీయులు. నారసాలు గుచ్చుకుని నాట్యం చేయ డం, పాటలు పాడుతూ, చేతిలోని కత్తిని లయబద్దంగా తిప్పుతూ వీరంగం వేస్తారు. దండకాలు, వీరంగాలు, శరభాలు తదితర పద్య గేయ సాహిత్యం వీరి సొంతం.
సామాజిక జీవితం
విభూది తయారు చేస్తారు కనుక వీరిని విభూదులవారు అని కూడా పిలుస్తారు. రాష్ర్ట వ్యాప్తంగా 20 లక్షల జనాభా ఉంటారు. పిడిగుద్దులతో ప్రత్యర్థులను మట్టికరి పించే సమర్ధత కలిగినందున వీరిని వీరముష్ఠి (ముష్టి అనగా పిడికిలి) వారుగా పేరొందారు. ఇప్పటికీ పిడికిలితో కొట్టి కొబ్బరి కాయలను పగులగొట్టగల సత్తాను వీరు ప్రదర్శిస్తుంటారు. కాలగమనంలో అపభ్రంశానికి గురైన పదాల్లో వీర ముష్ఠి కూడా ఒకటి. సమాజం వీరిని `వీర ముష్టి' వాళ్లుగా కించపరచడంతో ఈ కులంలో పుట్టిన విద్యావంతులు సైతం తమ కులం పేరు చెప్పుకోవడానికి సిగ్గుపడే పరిస్థితి ఏర్పడింది. గతంలో వీరిని శివుడి ముఖ్యసేవకుడు వీరభద్రుడి వారసులుగా వీరిని పరిగణించేవారు. తెలుగునేలను పాలించిన వివిధ సామ్రాజ్యాల్లో వీరు సైనికులుగా ప్రధాన భూమిక పోషించారు. అప్పట్లో బలిజవారు, కోమటివారు మొదలైన వైశ్యుల ఆస్తుల రక్షణ బాధ్యతలు వీరిపైనే ఉండేవి. అందువల్లే ఇప్పటి తరం వైశ్యుల దగ్గర అడుక్కుం టారు. వైశ్యులు దగ్గర తప్ప మరెక్కడా వీరు చేయి చాపరు. అయితే తాము అడుక్కోవడం లేదంటారు వీరభద్రీయులు. రాజరికంలో రక్షణ వ్యవస్థగా ఉన్న తమకు అందింది జీతమో, పారితోషకమో తప్ప దయాభిక్ష కాదంటారు. రెండు దశాబ్దాల క్రితమే ఈ కుల పెద్దలు తమ కులం పేరును `వీరభద్రీయులు'గా మార్పు చేయించుకున్నారు. కాగా ఇప్పటికీ కొన్ని గ్రామాల్లో వీరముష్టి పేరిట వీరి కుల ధృవీకరణ పత్రాలను అధికారులు మంజూరు చేస్తున్నారు. వీరభద్రులు మహాశివరాత్రి సందర్భంగా దేవాలయాల్లో వీరభద్రస్వామి ఉత్సవాలు చేస్తారు. ప్రభలు కట్టి అగ్నిగుండ ప్రవేశం చేస్తారు.
విద్య
ప్రజల్లో వస్తున్న మార్పుల కారుణంగా వీరి కులవృత్తికి ఆదరణ తగ్గింది. ఈ నేపథ్యంలో ఊరూరూ తిరగడం, దేశ దిమ్మరులుగా మారారు. కొన్ని ప్రాంతాల్లో అల్యూమినియం పాత్రల వ్యాపారాన్ని వృత్తిగా ఎంచుకున్నారు. వీరిలో 15 శాతంమంది విద్యావంతులయ్యారు. డాక్టర్లు, ఇంజనీర్లు వంటి వృత్తినిపుణులు కూడా వీరిలో రూపొందుతున్నారు. అంతేకాదు, దాదాపు పాతికమంది అమెరికాలో ఉద్యోగాలు చేస్తున్నారు. 20 సంవత్సరాల క్రిందటే హైదరాబాద్‌ చిక్కడపల్లిలో సొంత కమ్యూనిటీ హాల్‌ నిర్మిచుకున్నారు.సొంతగా హాస్టల్‌ నిర్వహించే ప్రయత్నంలో ఉన్నారు.
ఇవీ చూడండి
ఆంధ్ర ప్రదేశ్ వెనుకబడిన కులాల జాబితా
కులాలు
వర్గం:కులాలు